               COMISIA EUROPEANĂ
            Bruxelles, 6.2.2019
            COM(2019) 54 final
            2019/0026(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Conferinței părților referitor la modificările anexei III la Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Conferinței părților la Convenția de la Rotterdam în legătură cu adoptarea avută în vedere a deciziilor de includere a unor noi produse chimice pe lista din anexa III la Convenția de la Rotterdam.

               2.Contextul propunerii

               2.1.Convenția de la Rotterdam

               Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional („convenția”) are scopul de a promova responsabilitatea comună și eforturile de cooperare între părți în comerțul internațional cu produse chimice periculoase, pentru a proteja sănătatea umană și mediul și a contribui la utilizarea rațională din punct de vedere ecologic a acestor produse chimice. Convenția creează obligații juridice pentru punerea în aplicare a procedurii de consimțământ prealabil în cunoștință de cauză (PIC) și protejează țările, în special țările în curs de dezvoltare, de importurile nedorite de produse chimice prin impunerea de obligații la export părților exportatoare.

               Acordul a intrat în vigoare la 24 februarie 2004.

               Uniunea Europeană și toate cele 28 de state membre sunt parte la convenție
                  1
               .

               2.2.Conferința părților la Convenția de la Rotterdam

               Instituită în temeiul articolului 18 din convenție, Conferința părților este organismul de conducere al Convenției de la Rotterdam. Acest organism se reunește în mod obișnuit o dată la doi ani pentru a monitoriza punerea în aplicare a convenției. Conferința părților analizează, de asemenea, produsele chimice care îi sunt înaintate spre examinare de Comitetul de studiu al produselor chimice.

               În conformitate cu articolele 44 și 45 din Regulamentul de procedură al Conferinței părților, fiecare parte dispune de un vot. Cu toate acestea, organizațiile de integrare economică regională, cum ar fi UE, dispun, pentru a-și exercita dreptul de vot, de un număr de voturi egal cu numărul statelor lor membre care sunt părți la convenție.

               2.3.Actul Conferinței părților avut în vedere

               În cadrul celei de a noua reuniuni ordinare, care va avea loc în perioada 29 aprilie-10 mai 2019, Conferința părților va analiza adoptarea unor decizii de includere a unor noi produse chimice pe lista din anexa III la convenție.

               Scopul actelor avute în vedere este de a include noi produse chimice pe lista din anexa III la convenție. Includerea pe lista din anexa III are ca efect faptul că produsele chimice vor face obiectul procedurii de consimțământ prealabil în cunoștință de cauză în temeiul convenției atunci când sunt comercializate la nivel internațional.

               Actele avute în vedere vor deveni obligatorii pentru părți în conformitate cu articolul 22 alineatul (5) litera (c) din convenție, care prevede următoarele: „deciziile de modificare a anexei III sunt imediat comunicate părților de către depozitar. Modificarea intră în vigoare pentru toate părțile la o dată care se specifică în decizie”.

               3.Poziția care urmează să fie adoptată în numele Uniunii

               Comisia propune Consiliului o decizie prin care să sprijine, în numele Uniunii, deciziile de modificare a anexei III la convenție în cadrul celei de a noua reuniuni a Conferinței părților. Aceste decizii vor adăuga în anexa III noi produse chimice, care vor intra astfel sub incidența procedurii de consimțământ prealabil în cunoștință de cauză, în temeiul convenției.

               Deciziile care sunt prezentate Conferinței părților spre adoptare se bazează pe recomandările Comitetului de studiu al produselor chimice, un organism subsidiar aflat sub autoritatea Conferinței părților. S-a constatat că produsele chimice a căror includere pe lista din anexa III a fost recomandată de Comitetul de studiu al produselor chimice îndeplinesc criteriile prevăzute în anexa II la convenție.

               În calitatea sa de lider în elaborarea politicilor de mediu, este esențial ca Uniunea să își reafirme angajamentul la nivel mondial de a promova o mai bună punere în aplicare a standardelor și a acordurilor multilaterale de mediu. Acest angajament include sprijinirea și punerea în aplicare a recomandărilor adoptate de organismele subsidiare științifice ale respectivelor acorduri și aderarea la criteriile stabilite în acordurile pe care se bazează recomandările în cauză.

               În plus, această inițiativă este în concordanță cu prioritatea Comisiei Juncker de a consolida rolul UE la nivel mondial, cu obiectivele de dezvoltare durabilă, în special o stare bună de sănătate (3) și un consum și o producție responsabile (12), și în concordanță cu cel de Al șaptelea program de acțiune pentru mediu.

               Prin urmare, Uniunea ar trebui să sprijine deciziile propuse de includere pe lista din anexa III a acetoclorului, carbosulfanului, azbestului crisotilic, fentionului [preparate cu volum ultraredus (ULV) la un nivel echivalent cu sau de peste 640 g de ingredient activ/L], hexabromociclododecanului, preparatelor lichide (concentrat emulsionabil și concentrat solubil) care conțin diclorură de paraquat la un nivel echivalent cu sau de peste 276 g/L, corespunzătoare ionului de paraquat la un nivel echivalent cu sau de peste 200 g/L, și a foratului. Aceste produse chimice fac deja obiectul restricțiilor la export în temeiul Regulamentului (UE) nr. 649/2012, care sunt similare celor prevăzute de convenție.

               Este necesar să se stabilească poziția care urmează să fie adoptată în numele Uniunii în cadrul Conferinței părților, deoarece modificările aduse anexei III vor avea forță juridică obligatorie pentru Uniune și vor trebui să se reflecte în Regulamentul (UE) nr. 649/2012, care pune în aplicare Convenția de la Rotterdam în cadrul Uniunii.

               4.Temeiul juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Acest concept include totodată și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  2
               .

               4.1.2.Aplicarea la cazul în discuție

               Conferința părților este un organism instituit printr-un acord, și anume Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional.

               Actul pe care Conferința părților este invitată să îl adopte este un act cu efecte juridice. Actul avut în vedere va fi obligatoriu în temeiul dreptului internațional, în conformitate cu articolul 22 alineatul (5) din Convenția de la Rotterdam, și va trebui să se reflecte în Regulamentul (UE) nr. 649/2012 al Parlamentului European și al Consiliului din 4 iulie 2012 privind exportul și importul de produse chimice care prezintă risc
                  3
               . Acest lucru se explică prin faptul că articolul 23 alineatul (1) din regulamentul menționat prevede revizuirea listei de produse chimice din anexa I, în urma evoluțiilor din cadrul convenției.

               Actul avut în vedere nu modifică și nu completează cadrul instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al deciziilor adoptate în temeiul articolului 218 alineatul (9) din TFUE depinde în primul rând de obiectivul și de conținutul actelor avute în vedere cu privire la care se adoptă o poziție în numele Uniunii. În cazul în care actele avute în vedere urmăresc două obiective sau includ două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, deciziile adoptate în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               În ceea ce privește actele avute în vedere care urmăresc simultan mai multe obiective sau care includ mai multe elemente care sunt legate între ele în mod indisolubil, fără ca vreunul să fie accesoriu în raport cu un altul, temeiul juridic material al deciziilor adoptate în temeiul articolului 218 alineatul (9) din TFUE va trebui să includă, în mod excepțional, diferitele temeiuri juridice relevante.

               4.2.2.Aplicarea la cazul în discuție

               Actul avut în vedere urmărește obiective și include elemente care țin de domeniile „mediu” și „comerț”. Aceste elemente ale actului avut în vedere sunt legate între ele în mod indisolubil, fără ca vreunul să fie accesoriu în raport cu celălalt.

               Prin urmare, temeiul juridic material al propunerii de decizie cuprinde următoarele dispoziții: articolul 192 alineatul (1), articolul 207 alineatul (3) și articolul 207 alineatul (4) primul paragraf.

               4.3.Concluzie

               Temeiul juridic al deciziei propuse ar trebui să fie articolul 192 alineatul (1), articolul 207 alineatul (3) și articolul 207 alineatul (4) primul paragraf, coroborate cu articolul 218 alineatul (9) din TFUE.

               2019/0026 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Conferinței părților referitor la modificările anexei III la Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 192 alineatul (1), articolul 207 alineatul (3) și articolul 207 alineatul (4) primul paragraf, coroborate cu articolul 218 alineatul (9) din TFUE,

               având în vedere propunerea Comisiei Europene,

               întrucât:

               (1)Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional („convenția”) a intrat în vigoare la 24 februarie 2004 și a fost încheiată în numele Uniunii prin Decizia 2006/730/CE a Consiliului
                  4
               .

               (2)Regulamentul (UE) nr. 649/2012 al Parlamentului European și al Consiliului din 4 iulie 2012 pune în aplicare Convenția de la Rotterdam în cadrul Uniunii
                  5
               .

               (3)În temeiul articolului 7 din convenție, Conferința părților poate adopta modificări ale anexei III.

               (4)Cea de a noua reuniune a Conferinței părților la Convenția de la Rotterdam ar urma să adopte decizii de includere a unor noi produse chimice pe lista din anexa III.

               (5)Este oportun să se stabilească poziția care urmează să fie adoptată în numele Uniunii în cadrul Conferinței părților, deoarece modificările anexei III vor fi obligatorii pentru Uniune.

               (6)Pentru a se asigura faptul că țările importatoare beneficiază de protecția oferită de Convenția de la Rotterdam și dat fiind faptul că sunt îndeplinite toate criteriile relevante prevăzute de convenție, este necesar și oportun să se sprijine recomandarea Comitetului de studiu al produselor chimice, care este un organism subsidiar al Convenției de la Rotterdam, privind includerea în anexa III la Convenția de la Rotterdam a acetoclorului, carbosulfanului, azbestului crisotilic, fentionului [preparate cu volum ultraredus (ULV) la un nivel echivalent cu sau de peste 640 g de ingredient activ/L], hexabromociclododecanului, preparatelor lichide (concentrat emulsionabil și concentrat solubil) care conțin diclorură de paraquat la un nivel echivalent cu sau de peste 276 g/L, corespunzătoare ionului de paraquat la un nivel echivalent cu sau de peste 200 g/L. Aceste substanțe sunt deja interzise sau supuse unor restricții severe în Uniune și fac, prin urmare, în temeiul Regulamentului (UE) nr. 649/2012, obiectul unor cerințe privind exportul care le depășesc pe cele prevăzute de Convenția de la Rotterdam,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii Europene, în cadrul celei de a noua reuniuni a Conferinței părților la Convenția de la Rotterdam este aceea că Uniunea sprijină adoptarea modificărilor anexei III la Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice periculoase și pesticide care fac obiectul comerțului internațional în ceea ce privește adăugarea acetoclorului, carbosulfanului, azbestului crisotilic, fentionului [preparate cu volum ultraredus (ULV) la un nivel echivalent cu sau de peste 640 g de ingredient activ/L], hexabromociclododecanului, preparatelor lichide (concentrat emulsionabil și concentrat solubil) care conțin diclorură de paraquat la nivel echivalent cu sau de peste 276 g/L, corespunzătoare ionului de paraquat la un nivel echivalent sau de peste 200 g/L.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Decizia 2006/730/CE a Consiliului din 25 septembrie 2006 privind încheierea, în numele Comunității Europene, a Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional (JO L 299, 28.10.2006, p. 23-25).

                     (2)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (3)

                        JO L 201, 27.7.2012, p. 60.

                     (4)

                        Decizia 2006/730/CE a Consiliului din 25 septembrie 2006 privind încheierea, în numele Comunității Europene, a Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional (JO L 299, 28.10.2006, p. 23-25).

                     (5)

                        Regulamentul (UE) nr. 649/2012 al Parlamentului European și al Consiliului din 4 iulie 2012 privind exportul și importul de produse chimice care prezintă risc, JO L 201, 27.7.2012, p. 60.


               COMISIA EUROPEANĂ
            Bruxelles, 11.2.2019
            COM(2019) 74 final
            2019/0036(NLE)
            Propunere de
            DECIZIE A CONSILIULUI
            privind poziția care urmează să fie adoptată de Uniunea Europeană în cadrul Consiliului de asociere UE-Ucraina în vederea modificării anexei XXVII la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               EXPUNERE DE MOTIVE

               1.Obiectul propunerii

               Prezenta propunere are ca obiect decizia de stabilire a poziției care urmează să fie adoptată în numele Uniunii în cadrul Consiliului de asociere UE-Ucraina în legătură cu adoptarea preconizată a unei Decizii de modificare a anexei XXVII (Cooperare în domeniul energiei, inclusiv chestiuni legate de domeniul nuclear) la Acordul de asociere UE-Ucraina.

               2.Contextul propunerii

               2.1.Acordul de asociere UE-Ucraina

               Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) urmărește să ofere un cadru pentru realizarea progresivă a asocierii politice și a integrării economice dintre UE și Ucraina. Acesta cuprinde angajamente de reformare a sectoarelor economiei Ucrainei în conformitate cu acquis-ul UE, inclusiv obiectivul consolidării integrării piețelor și apropierii reglementărilor de elementele-cheie ale acquis-ului UE în sectorul energiei, pe baza acquis-ului UE în domeniul energiei. Angajamentele privind sectorul energiei sunt enumerate în titlul V (Cooperarea economică și sectorială) capitolul 1 (Cooperarea în domeniul energiei, inclusiv chestiuni legate de domeniul nuclear) din acord. Unele dintre aceste angajamente, cum ar fi normele privind tranzitul și transportul, care se referă la aspecte legate de comerț ale sectorului energiei, sunt menționate și în titlul IV (Comerțul și aspectele legate de comerț) capitolul 11 (Aspecte energetice legate de comerț). Acordul a intrat în vigoare la 1 septembrie 2017.

               2.2.Consiliul de asociere UE-Ucraina

               Consiliul de asociere UE-Ucraina este unul dintre organismele comune instituite prin acord. În conformitate cu articolul 461 din acord, acesta supraveghează și monitorizează aplicarea și punerea în aplicare a acordului și revizuiește periodic funcționarea acordului în lumina obiectivelor acestuia. Format din membri ai Consiliului Uniunii Europene, membri ai Comisiei Europene și membri ai guvernului Ucrainei, Consiliul de asociere se reunește la nivel ministerial în toate configurațiile necesare, la intervale regulate, cel puțin o dată pe an și atunci când împrejurările o cer. În cadrul domeniului de aplicare al acordului, Consiliul de asociere are competența de a lua decizii, care sunt obligatorii pentru părțile la acord, inclusiv decizii privind actualizarea sau modificarea anexelor la acord. Acesta poate adopta, de asemenea, recomandări. Astfel de decizii sau recomandări sunt adoptate pe baza consensului între părți, în urma finalizării procedurilor interne respective necesare.

               2.3.Actul avut în vedere al Consiliului de asociere UE-Ucraina

               Consiliul de asociere UE-Ucraina trebuie să adopte o Decizie de modificare a anexei XXVII la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumită în continuare „actul avut în vedere”).

               Scopul actului avut în vedere este de a actualiza lista actelor UE prevăzute în anexa XXVII (Cooperare în domeniul energiei, inclusiv chestiuni legate de domeniul nuclear) pentru a reflecta evoluția substanțială a acquis-ului UE în domeniul energiei care a avut loc în UE de la încheierea negocierilor privind acordul.

               Actul avut în vedere urmărește, de asemenea, stabilirea unor dispoziții suplimentare în anexa XXVII la acord referitoare la monitorizarea procesului de apropiere a reglementărilor în sectorul energiei din Ucraina. Scopul acestor dispoziții este de a consolida coordonarea și supravegherea aspectelor juridice ale reformei sectorului energiei și de a contribui la punerea în aplicare adecvată și eficace a actelor interne ale Ucrainei bazate pe acquis-ul UE în domeniul energiei.

               Actul avut în vedere va deveni obligatoriu pentru părți în conformitate cu articolul 463 din acord, care prevede următoarele: „În vederea realizării obiectivelor stabilite de prezentul acord, Consiliul de asociere are competență de decizie în cadrul domeniului de aplicare al prezentului acord și în cazurile prevăzute de acesta. Aceste decizii sunt obligatorii pentru părți, care trebuie să adopte măsurile necesare, inclusiv, dacă este necesar, acțiuni în cadrul organismelor specifice stabilite în conformitate cu prezentul acord pentru punerea în aplicare a deciziilor luate. De asemenea, Consiliul de asociere poate face recomandări. Acesta adoptă decizii și formulează recomandări pe baza consensului între părți, în urma finalizării procedurilor interne respective necesare.”

               3.Poziția care urmează să fie adoptată în numele Uniunii

               Actul avut în vedere prevede actualizarea listei elementelor acquis-ului UE din anexa XXVII la acord, față de care Ucraina s-a angajat să își apropie legislația internă, și un set suplimentar de norme care vizează sprijinirea procesului de apropiere a legislației interne a Ucrainei de acquis-ul UE în domeniul energiei.

               În ceea ce privește lista elementelor acquis-ului UE, anexa necesită o actualizare pentru a reflecta evoluția substanțială a acquis-ului UE în domeniul energiei care a avut loc în UE de la încheierea negocierilor privind acordul. Ca urmare a acestei evoluții, mai multe acte ale UE incluse în lista din anexa inițială la acord nu mai sunt în vigoare, au fost abrogate sau modificate, în timp ce alte acte noi au fost adoptate de Uniunea Europeană. Aceste modificări necesită o actualizare a anexei XXVII la acord pentru a se asigura coerența eforturilor Ucrainei de a-și apropia legislația de acquis-ul UE în vigoare. În consecință, aceste angajamente ale Ucrainei de a-și apropia legislația din sectorul energiei de acquis-ul UE în domeniul energiei nu modifică normele UE, și nici domeniul de aplicare al acestora. Mai mult decât atât, obligațiile Ucrainei în sectorul energiei s-au extins, atât ca urmare a aderării acesteia la Comunitatea Energiei din 2011, cât și ca urmare a punerii în aplicare a acquis-ului UE inclus în lista din anexa XXVII la acord. În plus, cooperarea în sectorul energiei dintre UE și Ucraina a fost consolidată în 2016 prin semnarea Memorandumului de înțelegere UE-Ucraina privind un parteneriat strategic în domeniul energiei. Memorandumul sprijină angajamentul de realizare a integrării economice și a asocierii politice și stabilește ca obiectiv realizarea unei integrări depline a piețelor energetice, bazate pe cele cinci dimensiuni ale uniunii energetice a UE. Evoluția menționată anterior determină necesitatea ca lista elementelor acquis-ului UE din anexa XXVII la acord să fie actualizată.

               În plus, actul avut în vedere stabilește, de asemenea, dispoziții suplimentare în anexa XXVII la acord care vizează monitorizarea procesului de apropiere a reglementărilor în sectorul energiei din Ucraina, inclusiv norme privind punerea în aplicare eficace a acquis-ului UE în domeniul energiei, consultări privind proiectele de propuneri legislative din acest sector și raportarea către Consiliul de asociere. Scopul acestor dispoziții este de a consolida coordonarea și supravegherea aspectelor juridice ale reformei sectorului energiei și de a contribui la punerea în aplicare adecvată și eficace a actelor interne ale Ucrainei bazate pe acquis-ul UE în domeniul energiei. Experiența din ultimii patru ani arată că Ucraina a înregistrat progrese în mai multe aspecte ale reformei sectorului energiei, dar sunt încă necesare măsuri de sprijin suplimentare pentru a se asigura că reformele întreprinse au un caracter ireversibil și durabil. Prin urmare, dispozițiile suplimentare sunt menite să contribuie la faptul că Ucraina își apropie corect legislația și pune în aplicare corespunzător legislația care face obiectul apropierii, pe baza acquis-ului UE în domeniul energiei.

               Prezenta propunere este pe deplin coerentă cu politica UE în legătură cu Parteneriatul estic, în general, și cu Ucraina, în special, deoarece sprijină punerea în aplicare a Acordului de asociere și contribuie la realizarea obiectivelor sale. Aceasta este coerentă, de asemenea, cu politica energetică a UE, bazată pe cele cinci dimensiuni ale uniunii energetice, inclusiv dimensiunea referitoare la siguranța alimentării cu energie, și cu rolul Ucrainei ca țară de tranzit strategică pentru gaze. Prezenta propunere reflectă acquis-ul UE în domeniul energiei și promovează adoptarea acestuia de către partenerii asociați ai UE, contribuind astfel la obiectivele UE în materie de siguranță a alimentării cu energie. Aceasta este coerentă, totodată, cu politica externă a UE în ceea ce privește domeniul energiei, în general, și Comunitatea Energiei, în special, sprijinind obiectivul Comunității Energiei de integrare a piețelor energetice între țările membre ale acesteia, printre care și Ucraina.

               În fine, propunerea este în concordanță cu politica de vecinătate revizuită a UE și cooperarea aferentă cu Ucraina și cu alte țări învecinate. În special, aceasta contribuie la realizarea unei reforme eficace și durabile a sectorului energiei din Ucraina, ca parte a procesului de asociere politică și integrare economică dintre UE și Ucraina. La rândul lor, aceste eforturi contribuie la îndeplinirea obiectivului de construire a unei vecinătăți stabile și prospere. Având în vedere că reforma sectorului energiei, bazată pe acquis-ul UE în domeniul energiei, va contribui la o politică climatică mai sustenabilă în Ucraina, propunerea asigură, de asemenea, coerența cu obiectivele politicii UE privind clima. În cele din urmă, propunerea sprijină dezvoltarea în continuare a comerțului bilateral cu produse și servicii energetice, precum și a investițiilor, dat fiind că reforma sectorului energiei vizează eliminarea barierelor de reglementare existente în calea comerțului cu energie.

               Se așteaptă ca propunerea avută în vedere să ofere sprijin suplimentar în ceea ce privește reforma sectorului energiei din Ucraina, aflată în prezent în etapa de punere în aplicare, astfel încât să se realizeze punerea în aplicare deplină a angajamentelor privind sectorul energiei prevăzute în Acordul de asociere UE-Ucraina.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Acest concept include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”.
                  1

               4.1.2.Aplicarea în cazul în discuție

               Consiliul de asociere UE-Ucraina este un organism creat printr-un acord, și anume Acordul de asociere UE-Ucraina.

               Actul pe care Consiliul de asociere UE-Ucraina este invitat să îl adopte este un act cu efecte juridice. Actul avut în vedere va fi obligatoriu în temeiul dreptului internațional, în conformitate cu articolul 463 din Acordul de asociere UE-Ucraina. Actul avut în vedere nu completează și nu aduce modificări cadrului instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea în cazul în discuție

               Obiectivul principal și conținutul actului avut în vedere se referă la sectorul energiei, inclusiv la aspectele nucleare. Prin urmare, temeiul juridic material al deciziei propuse este articolul 194 din TFUE.

               4.3.Concluzie

               Temeiul juridic al deciziei propuse ar trebui să fie articolul 194 din TFUE coroborat cu articolul 218 alineatul (9) din TFUE.

               5.Publicarea actului avut în vedere

               Având în vedere că actul Consiliului de asociere UE-Ucraina va modifica anexa XXVII la Acordul de asociere UE-Ucraina, este oportun ca acesta să fie publicat după adoptare în Jurnalul Oficial al Uniunii Europene.

               2019/0036 (NLE)

               Propunere de

               DECIZIE A CONSILIULUI

               privind poziția care urmează să fie adoptată de Uniunea Europeană în cadrul Consiliului de asociere UE-Ucraina în vederea modificării anexei XXVII la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 194 din TFUE coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) a fost încheiat de Uniune prin Decizia 2017/1248 a Consiliului
                  2
                și a intrat în vigoare la 1 septembrie 2017.

               (2)În conformitate cu articolul 273 din acord, părțile își adaptează legislația, astfel cum este menționată în anexa XXVII la acord, pentru a se asigura că toate condițiile privind transportul electricității și al gazelor sunt obiective, rezonabile, transparente și nediscriminatorii.

               (3)În plus, în vederea realizării de progrese privind integrarea piețelor, articolul 337 din acord prevede că părțile continuă și își intensifică cooperarea în domeniul energiei, inclusiv prin apropierea progresivă în sectorul energiei.

               (4)Articolul 341 din acord prevede că apropierea progresivă în sectorul energiei avansează conform calendarului prevăzut în anexa XXVII la acord.

               (5)Articolul 474 din acord prevede obligația Ucrainei de a realiza apropierea progresivă a legislației sale de legislația Uniunii, inclusiv în sectorul energiei.

               (6)Acquis-ul UE în sectorul energiei a evoluat în mod substanțial de la încheierea negocierii acordului.

               (7)În temeiul articolului 463 alineatele (1) și (3) din acord, Consiliul de asociere UEUcraina (denumit în continuare „Consiliul de asociere”) poate adopta decizii în vederea realizării obiectivelor stabilite în acord. În special, Consiliul de asociere poate actualiza sau modifica anexele la acord, ținând seama de evoluția legislației UE și de standardele aplicabile, stabilite în instrumentele internaționale considerate relevante de către părți.

               (8)Prin urmare, Consiliul de asociere trebuie să modifice anexa XXVII la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, pentru a reflecta evoluția acquis-ului Uniunii.

               (9)Articolul 475 din acord definește, în termeni generali, monitorizarea progreselor înregistrate în ceea ce privește apropierea legislației Ucrainei de legislația UE, inclusiv aspectele legate de punerea în aplicare și de asigurarea respectării legislației. Acesta prevede că procesul de raportare și evaluare va lua în considerare modalitățile specifice definite în acord sau în deciziile luate de organismele instituționale instituite în temeiul acordului.

               (10)Pentru a se asigura punerea în aplicare mai eficace a reformelor, este necesar să se consolideze mecanismul de monitorizare a reformelor din sectorul energiei.

               (11)Prin urmare, Consiliul de asociere trebuie să modifice anexa XXVII la acord, astfel încât să prevadă norme mai detaliate de monitorizare a apropierii legislației Ucrainei de legislația UE în sectorul energiei.

               (12)În consecință, este necesar să se stabilească poziția care urmează să fie adoptată în numele Uniunii în cadrul Consiliului de asociere UE-Ucraina în ceea ce privește Decizia Consiliului de asociere de modificare a anexei XXVII la acord,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Consiliului de asociere UEUcraina se bazează pe proiectul de act al Consiliului de asociere UE-Ucraina atașat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Hotărârea Curții de Justiție din 7 octombrie 2014, Germania/Consiliul, cauza C-399/12, ECLI:EU:C:2014:2258, punctele 61-64.

                     (2)

                        JO L 181, 12 iulie 2017, p. 4-5.

    ---documentbreak---

               COMISIA EUROPEANĂ
            Bruxelles, 11.2.2019
            COM(2019) 74 final
            ANEXĂ
            la
            Propunerea de decizie a Consiliului
            privind poziția care urmează să fie adoptată de Uniunea Europeană în cadrul Consiliului de asociere UE-Ucraina în vederea modificării anexei XXVII la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               Proiect de

               Decizie nr. …/2019 a Consiliului de asociere UE-Ucraina

               din ... 2019

               de modificare a anexei XXVII la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

               Consiliul de asociere UE-Ucraina

               având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în special articolul 463,

               întrucât:

               (1)
                     Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) a fost semnat la 21 martie și, respectiv, la 27 iunie 2014 și a intrat în vigoare la 1 septembrie 2017.

               (2)
                     Preambulul la acord recunoaște dorința părților de a accelera procesul de reformă și de apropiere legislativă în Ucraina, contribuind astfel la integrarea economică treptată și la aprofundarea asocierii politice, precum și de a obține integrarea economică, printr-o apropiere cuprinzătoare a reglementărilor. Preambulul se referă, de asemenea, la angajamentul părților de a îmbunătăți securitatea energetică, printre altele prin integrarea piețelor și apropierea reglementărilor de elementele-cheie ale acquis-ului UE.

               (3)
                     În plus, Memorandumul de înțelegere bilateral UE-Ucraina privind un parteneriat strategic în domeniul energiei din 24 noiembrie 2016 recunoaște că obiectivul cooperării intensificate în domeniul energiei și al reformei sectorului energiei este integrarea deplină a piețelor energiei din UE și Ucraina.

               (4)
                     Articolul 1 din acord se referă la obiectivul sprijinirii eforturilor Ucrainei de a finaliza tranziția către o economie de piață funcțională, inter alia, prin apropierea progresivă a legislației sale de cea a Uniunii.

               (5)
                     În conformitate cu articolul 273 din acord, părțile își adaptează legislația, după cum se menționează în anexa XXVII la acord, pentru a se asigura că toate condițiile privind transportul electricității și al gazelor sunt obiective, rezonabile, transparente și nediscriminatorii.

               (6)
                     În plus, în vederea realizării de progrese privind integrarea piețelor, articolul 337 din acord prevede că părțile continuă și își intensifică cooperarea în domeniul energiei, inclusiv prin apropierea progresivă în sectorul energiei.

               (7)
                     Articolul 341 din acord prevede că apropierea progresivă în sectorul energiei avansează în conformitate cu un calendar, astfel cum este prevăzut în anexa XXVII la acord.

               (8)
                     Articolul 474 din acord reiterează angajamentul general al Ucrainei de a realiza apropierea progresivă a legislației sale de legislația Uniunii, inclusiv în sectorul energiei.

                (9)
                     Acquis-ul UE în sectorul energiei a evoluat în mod substanțial de la încheierea negocierii acordului, la fel ca obligațiile Ucrainei care decurg din punerea în aplicare a acordului și din aderarea sa la Tratatul de instituire a Comunității Energiei. Această evoluție trebuie să se reflecte în anexa XXVII la acord, care ar trebui să fie actualizată în consecință.

               (10)
                     Articolul 475 din acord definește, în termeni generali, monitorizarea progreselor înregistrate în ceea ce privește apropierea legislației Ucrainei de legislația UE, inclusiv aspectele legate de punerea în aplicare și de asigurarea respectării legislației. Acesta prevede că procesul de raportare și evaluare va lua în considerare modalități specifice definite în acord sau decizii luate de organismele instituționale instituite în temeiul acordului.

               (11)
                     Pentru a se asigura punerea în aplicare mai eficace a reformelor, este necesar să se consolideze mecanismul de monitorizare a reformei sectorului energiei, astfel încât reformele realizate să aibă caracter ireversibil și să contribuie în mod durabil la modernizarea sectorului energiei.

               (12)
                     În temeiul articolului 463 alineatele (1) și (3) din acord, Consiliul de asociere UE-Ucraina (denumit în continuare „Consiliul de asociere”) poate adopta decizii în vederea realizării obiectivelor stabilite în acord. În special, Consiliul de asociere poate actualiza sau modifica anexele la acord, ținând seama de evoluția legislației UE și de standardele aplicabile, stabilite în instrumentele internaționale considerate relevante de către părți.

               (13)
                     Prin urmare, Consiliul de asociere trebuie să modifice anexa XXVII la acord, astfel încât să prevadă norme mai detaliate de monitorizare a apropierii legislației Ucrainei de legislația UE în sectorul energiei. În acest scop, ar trebui incluse în anexa XXVII la acord dispoziții corespunzătoare care să consolideze procesul de monitorizare.

                Adoptă prezenta decizie:

               Articolul 1

               Anexa XXVII la acord se înlocuiește cu anexa la prezenta decizie.

               Articolul 2

               Prezenta decizie intră în vigoare la data adoptării.

               Adoptată la …,

               Pentru Consiliul de asociere,

               Președintele

               Anexă

               „Anexa XXVII la capitolul 1

               Cooperare în domeniul energiei, inclusiv chestiuni legate de domeniul nuclear

               Anexa XXVII-1

               Monitorizarea apropierii în sectorul energiei

               Pentru a consolida monitorizarea apropierii legislației naționale a Ucrainei de acquis-ul UE în sectorul energiei și a realiza o modernizare durabilă a sectorului energiei din Ucraina, părțile aplică următoarele măsuri suplimentare, în conformitate cu articolul 475 alineatul (2) din acord. Aceste măsuri nu aduc atingere drepturilor și obligațiilor părților care decurg din calitatea lor de membru al Tratatului de instituire a Comunității Energiei.

               Punerea în aplicare eficace a acquis-ului UE

               1.Comisia Europeană informează prompt Ucraina cu privire la orice act al UE care modifică aquis-ul UE menționat în lista din prezenta anexă și cu privire la orice propunere a Comisiei Europene prin care se adoptă sau se modifică dispozițiile acquis-ului respectiv.

               2.Ucraina asigură punerea în aplicare eficace a actelor interne care fac obiectul apropierii și întreprinde toate acțiunile necesare astfel încât legislația sa internă în sectorul energiei să reflecte evoluțiile legislației Uniunii menționate în lista din anexa XXVII-2. În special, orice act care corespunde:

               a.unui regulament sau unei decizii a UE este integrat în ordinea juridică internă a Ucrainei;

               b.unei directive a UE lasă autorităților din Ucraina alegerea formei și a metodei de punere în aplicare;

               c.unui regulament al Comisiei privind un cod de rețea în sectorul energiei electrice sau al gazelor naturale este integrat în ordinea juridică internă a Ucrainei fără a se modifica, altfel decât prin traducere, structura și textul regulamentului, cu excepția cazului în care astfel de modificări sunt indicate ca fiind necesare de către Comisia Europeană.

               3.Ucraina se abține de la orice acțiune care ar submina obiectivul sau rezultatul apropierii legislației sale interne de acquis-ul UE în sectorul energiei menționat în lista din anexa XXVII-2.

               4.Ucraina abrogă dispozițiile de drept intern sau își întrerupe practicile naționale care sunt incompatibile cu legislația Uniunii sau cu legislația sa internă care a făcut obiectul apropierii de legislația Uniunii în sectorul energiei menționată în lista din anexa XXVII-2.

               Consultări

               5.Ucraina consultă Comisia Europeană în ceea ce privește compatibilitatea cu acquis-ul UE a oricărei propuneri legislative din domeniile care fac obiectul apropierii de actele juridice ale UE enumerate în anexa XXVII-2, înainte ca propunerea respectivă să intre în vigoare. Obligația de consultare include propunerile de modificare a actelor juridice naționale care au făcut deja obiectul apropierii, indiferent de forma juridică a propunerii.

               6.Guvernul Ucrainei poate consulta Comisia Europeană în ceea ce privește compatibilitatea cu acquis-ul UE a oricărei propuneri de act de punere în aplicare a legislației în sectorul energiei care a făcut sau urmează să facă obiectul apropierii de acquis-ul UE menționat în lista din anexa XXVII-2. În cazul în care Guvernul Ucrainei decide să consulte Comisia Europeană cu privire la un astfel de act, se aplică punctul 7.

               7.Ucraina se abține de la punerea în aplicare a actelor transmise spre consultare, astfel cum se menționează la punctele 5 și 6, înainte de evaluarea de către Comisia Europeană a compatibilității actului propus cu acquis-ul UE relevant și în cazul în care Comisia Europeană ajunge la concluzia că actul propus este incompatibil cu acquis-ul UE menționat.

               8.Evaluarea compatibilității de către Comisia Europeană poate include recomandări cu privire la actul propus sau părți ale acestuia pe care Comisia Europeană le consideră incompatibile cu acquis-ul UE. În scopul evaluării, Comisia Europeană poate consulta Secretariatul Comunității Energiei sau poate organiza misiuni de experți, după cum consideră necesar. Evaluarea compatibilității trebuie finalizată în termen de 3 luni de la data primirii versiunii în limba engleză a actului propus sau într-un termen mai lung convenit de Comisia Europeană și Ucraina. În lipsa unui răspuns din partea Comisiei Europene în termenul respectiv, Ucraina poate pune în aplicare actul propus. Absența unui răspuns în termenul respectiv nu înseamnă că actul propus este considerat compatibil cu acquis-ul UE de către Comisia Europeană.

               9.Ucraina transmite Comisiei Europene versiunea finală a fiecărui act din domeniile care urmează să fie apropiate de acquis-ul UE menționat în lista din anexa XXVII-2 sau care modifică un act juridic intern care a făcut obiectul apropierii în domeniile respective.

               10.Guvernul Ucrainei poate supune atenției Comisiei Europene orice alt act sau orice altă propunere din domeniul energiei care face obiectul prezentului acord, pentru a solicita un aviz fără caracter obligatoriu privind compatibilitatea actului respectiv cu acquis-ul UE menționat în lista din anexa XXVII-2.

               11.Părțile fac schimb de informații, astfel cum se prevede în prezenta anexă, prin intermediul secretarilor Comitetului de asociere.

               Raportarea către Consiliul de asociere

               12.Comisia Europeană transmite Consiliului de asociere, înainte de reuniunea anuală a acestuia, informații cu privire la toate avizele solicitate de Ucraina și la toate avizele emise în atenția Ucrainei în temeiul prezentei anexe cu privire la conformitatea actelor interne ale Ucrainei cu acquis-ul UE.

               13.Ucraina transmite Consiliului de asociere, cu trei luni înainte de reuniunea anuală a acestuia, rapoarte în scris cu privire la progresele pe care le-a realizat în ceea ce privește punerea în aplicare a reformei sectorului energiei, pe baza acquis-ului UE menționat în lista din anexa XXVII-2. Raportul respectiv prezintă în detaliu modul în care Ucraina a luat în considerare avizele și recomandările emise de Comisia Europeană în actele pe care le-a adoptat și cuprinde informații privind aplicarea efectivă a legilor adoptate.

               14.Rezultatele activităților de monitorizare sunt supuse discuțiilor în cadrul tuturor organismelor relevante instituite în temeiul prezentului acord, inclusiv în scopul recomandărilor menționate la articolul 475 alineatul (4) din acord.

               Anexa XXVII-2

               Obligațiile de apropiere a legislației Ucrainei în sectorul energiei

               Ucraina se angajează să își apropie progresiv legislația de următoarea legislație a UE, în termenele stipulate.

               1. Acquis-ul UE pe care Ucraina s-a angajat să îl pună în aplicare în cadrul Tratatului de instituire a Comunității Energiei. Termenele convenite în cadrul tratatului respectiv se aplică prezentei anexe.

                        Energie electrică

                        Directiva 2009/72/CE a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE

                        Regulamentul (CE) nr. 714/2009 al Parlamentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie electrică și de abrogare a Regulamentului (CE) nr. 1228/2003

                        Regulamentul (UE) nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie

                        Directiva 2005/89/CE a Parlamentului European și a Consiliului din 18 ianuarie 2006 privind măsurile menite să garanteze siguranța aprovizionării cu energie electrică și investițiile în infrastructuri

                        Regulamentul (UE) nr. 838/2010 al Comisiei din 23 septembrie 2010 privind stabilirea orientărilor referitoare la mecanismul compensărilor între operatorii de sisteme de transport și abordarea comună de reglementare în domeniul stabilirii taxelor de transport

                        Regulamentul (UE) nr. 543/2013 al Comisiei din 14 iunie 2013 privind transmiterea și publicarea datelor pe piețele energiei electrice și de modificare a anexei I la Regulamentul (CE) nr. 714/2009 al Parlamentului European și al Consiliului

                        Regulamentul (UE) 2016/1388 al Comisiei din 17 august 2016 de stabilire a unui cod de rețea privind racordarea consumatorilor

                        Regulamentul (UE) 2016/631 al Comisiei din 14 aprilie 2016 de instituire a unui cod de rețea privind cerințele pentru racordarea la rețea a instalațiilor de generare

                        Regulamentul (UE) 2016/1447 al Comisiei din 26 august 2016 de instituire a unui cod de rețea privind cerințele pentru racordarea la rețea a sistemelor de înaltă tensiune în curent continuu și a modulelor generatoare din centrală conectate în curent continuu

                        Regulamentul (UE) 2016/1952 al Parlamentului European și al Consiliului din 26 octombrie 2016 privind statisticile europene referitoare la prețurile la gaze naturale și energie electrică și de abrogare a Directivei 2008/92/CE

                        Gaze naturale

                        Directiva 2009/73/CE a Parlamentului European și a Consiliului din 13 iulie 2009 privind normele comune pentru piața internă în sectorul gazelor naturale și de abrogare a Directivei 2003/55/CE

                        Regulamentul (CE) nr. 715/2009 al Parlamentului European și al Consiliului din 13 iulie 2009 privind condițiile de acces la rețelele pentru transportul gazelor naturale și de abrogare a Regulamentului (CE) nr. 1775/2005

                        Directiva 2004/67/CE a Consiliului din 26 aprilie 2004 privind măsurile de garantare a securității aprovizionării cu gaz natural

                        Regulamentul (UE) 2015/703 din 30 aprilie 2015 de stabilire a unui cod de rețea pentru normele privind interoperabilitatea și schimbul de date

                        Regulamentul (UE) 2017/459 al Comisiei din 16 martie 2017 de stabilire a unui cod al rețelei privind mecanismele de alocare a capacității în sistemele de transport al gazelor și de abrogare a Regulamentului (UE) nr. 984/2013

                        Regulamentul (UE) 2017/460 al Comisiei din 16 martie 2017 de stabilire a unui cod al rețelei privind structurile tarifare armonizate pentru transportul gazelor

                        Surse de energie regenerabile

                        Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE

                        Petrol

                        Directiva 2009/119/CE a Consiliului din 14 septembrie 2009 privind obligația statelor membre de a menține un nivel minim de rezerve de țiței și/sau de produse petroliere

                        Infrastructura energetică

                        Regulamentul (UE) nr. 347/2013 al Parlamentului European și al Consiliului din 17 aprilie 2013 privind liniile directoare pentru infrastructurile energetice transeuropene, de abrogare a Deciziei nr. 1364/2006/CE și de modificare a Regulamentelor (CE) nr. 713/2009, (CE) nr. 714/2009 și (CE) nr. 715/2009

                        Eficiența energetică

                        Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE

                        Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor

                        Regulamentul (UE) 2017/1369 al Parlamentului European și al Consiliului din 4 iulie 2017 de stabilire a unui cadru pentru etichetarea energetică și de abrogare a Directivei 2010/30/UE

                        Regulamente de punere în aplicare:

                        -Regulamentul delegat (UE) nr. 518/2014 al Comisiei din 5 martie 2014 de modificare a Regulamentelor delegate (UE) nr. 1059/2010, (UE) nr. 1060/2010, (UE) nr. 1061/2010, (UE) nr. 1062/2010, (UE) nr. 626/2011, (UE) nr. 392/2012, (UE) nr. 874/2012, (UE) nr. 665/2013, (UE) nr. 811/2013 și (UE) nr. 812/2013 ale Comisiei în ceea ce privește etichetarea produselor cu impact energetic pe internet

                        -Regulamentul delegat (UE) 2017/254 al Comisiei din 30 noiembrie 2016 de modificare a Regulamentelor delegate (UE) nr. 1059/2010, (UE) nr. 1060/2010, (UE) nr. 1061/2010, (UE) nr. 1062/2010, (UE) nr. 626/2011, (UE) nr. 392/2012, (UE) nr. 874/2012, (UE) nr. 665/2013, (UE) nr. 811/2013, (UE) nr. 812/2013, (UE) nr. 65/2014, (UE) nr. 1254/2014, (UE) 2015/1094, (UE) 2015/1186 și (UE) 2015/1187 cu privire la utilizarea toleranțelor în procedurile de verificare

                        -Regulamentul delegat (UE) nr. 1060/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului cu privire la cerințele de etichetare energetică a aparatelor frigorifice de uz casnic

                        -Regulamentul delegat (UE) nr. 65/2014 al Comisiei din 1 octombrie 2013 de completare a Directivei 2010/30/UE a Parlamentului European și a Consiliului în ceea ce privește etichetarea energetică a cuptoarelor și a hotelor de bucătărie de uz casnic

                        -Regulament delegat (UE) nr. 626/2011 al Comisiei din 4 mai 2011 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aparatelor de climatizare

                        -Regulamentul delegat (UE) nr. 874/2012 al Comisiei din 12 iulie 2012 de completare a Directivei 2010/30/UE a Parlamentului European și a Consiliului în ceea ce privește etichetarea energetică a lămpilor electrice și a corpurilor de iluminat

                        -Regulamentul delegat (UE) nr. 1059/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile mașinilor de spălat vase de uz casnic

                        -Directiva 96/60/CE a Comisiei din 19 septembrie 1996 de punere în aplicare a Directivei 92/75/CEE a Consiliului cu privire la etichetarea energetică a mașinilor combinate de spălat și uscat rufe de uz casnic

                        -Regulamentul delegat (UE) nr. 392/2012 al Comisiei din 1 martie 2012 de completare a Directivei 2010/30/UE a Parlamentului European și a Consiliului cu privire la cerințele de etichetare energetică a uscătoarelor de rufe de uz casnic cu tambur

                        -Regulamentul delegat (UE) nr. 1061/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile mașinilor de spălat rufe de uz casnic

                        -Regulamentul delegat (UE) nr. 665/2013 al Comisiei din 3 mai 2013 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aspiratoarelor

                        -Regulamentul delegat (UE) nr. 812/2013 al Comisiei din 18 februarie 2013 de completare a Directivei 2010/30/UE a Parlamentului European și a Consiliului în ceea ce privește etichetarea energetică a instalațiilor pentru încălzirea apei, a rezervoarelor pentru apă caldă și a pachetelor de instalație pentru încălzirea apei și dispozitiv solar

                        -Regulamentul delegat (UE) nr. 811/2013 al Comisiei din 18 februarie 2013 de completare a Directivei 2010/30/UE a Parlamentului European și a Consiliului în ceea ce privește etichetarea energetică a instalațiilor pentru încălzirea incintelor, a instalațiilor de încălzire cu funcție dublă, a pachetelor de instalație pentru încălzirea incintelor, regulator de temperatură și dispozitiv solar și a pachetelor de instalație de încălzire cu funcție dublă, regulator de temperatură și dispozitiv solar

                        -Regulamentul delegat (UE) nr. 1062/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aparatelor TV

                        -Regulamentul delegat (UE) nr. 1254/2014 al Comisiei din 11 iulie 2014 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile unităților de ventilație rezidențiale

                        -Regulamentul delegat (UE) 2015/1094 al Comisiei din 5 mai 2015 de completare a Directivei 2010/30/UE a Parlamentului European și a Consiliului în ceea ce privește etichetarea energetică a dulapurilor frigorifice de depozitare profesionale

                        -Regulamentul delegat (UE) 2015/1186 al Comisiei din 24 aprilie 2015 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aparatelor pentru încălzire locală

                        -Regulamentul delegat (UE) 2015/1187 al Comisiei din 27 aprilie 2015 de completare a Directivei 2010/30/UE a Parlamentului European și a Consiliului în ceea ce privește etichetarea energetică a cazanelor cu combustibil solid și a pachetelor de cazan cu combustibil solid, instalații de încălzire suplimentare, regulatoare de temperatură și dispozitive solare

                        2. Acquis-ul UE care trebuie pus în aplicare de Ucraina, dincolo de obligațiile Ucrainei în cadrul Tratatului de instituire a Comunității Energiei

                        Prospectarea și explorarea hidrocarburilor

                        Directiva 94/22/CE privind condițiile de acordare și folosire a autorizațiilor de prospectare, explorare și extracție a hidrocarburilor

                        Calendar: dispozițiile directivei se pun în aplicare în termen de 3 ani de la intrarea în vigoare a prezentului acord, luând în considerare articolele (12 și 13) din dispozițiile reglementate în capitolul 11 (Aspecte energetice legate de comerț) de la titlul IV (Comerțul și aspecte legate de comerț).

                        Eficiența energetică – performanța energetică a clădirilor

                        Regulamentul delegat (UE) nr. 244/2012 al Comisiei din 16 ianuarie 2012 de completare a Directivei 2010/31/UE a Parlamentului European și a Consiliului privind performanța energetică a clădirilor prin stabilirea unui cadru metodologic comparativ de calcul al nivelurilor optime, din punctul de vedere al costurilor, ale cerințelor minime de performanță energetică a clădirilor și a elementelor acestora

                        Calendar: dispozițiile regulamentului se pun în aplicare până la 30 iunie 2019.

                        Eficiența energetică – proiectarea ecologică

                        Directiva 2009/125/CE a Parlamentului European și a Consiliului din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic

                        Calendar: dispozițiile Directivei 2009/125/CE se pun în aplicare în termen de 3 ani de la intrarea în vigoare a prezentului acord.

                        Regulamente de punere în aplicare:

                        -Regulamentul (UE) 2016/2282 al Comisiei din 30 noiembrie 2016 de modificare a Regulamentelor (CE) nr. 1275/2008, (CE) nr. 107/2009, (CE) nr. 278/2009, (CE) nr. 640/2009, (CE) nr. 641/2009, (CE) nr. 642/2009, (CE) nr. 643/2009, (UE) nr. 1015/2010, (UE) nr. 1016/2010, (UE) nr. 327/2011, (UE) nr. 206/2012, (UE) nr. 547/2012, (UE) nr. 932/2012, (UE) nr. 617/2013, (UE) nr. 666/2013, (UE) nr. 813/2013, (UE) nr. 814/2013, (UE) nr. 66/2014, (UE) nr. 548/2014, (UE) nr. 1253/2014, (UE) 2015/1095, (UE) 2015/1185, (UE) 2015/1188, (UE) 2015/1189 și (UE) 2016/2281 cu privire la utilizarea toleranțelor în procedurile de verificare

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) 2016/2281 al Comisiei din 30 noiembrie 2016 de punere în aplicare a Directivei 2009/125/CE a Parlamentului European și a Consiliului de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic, în ceea ce privește cerințele de proiectare ecologică aplicabile produselor pentru încălzirea aerului, produselor pentru răcire, răcitoarelor industriale cu temperaturi înalte și ventiloconvectoarelor

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) 2015/1189 al Comisiei din 28 aprilie 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică aplicabile cazanelor cu combustibil solid

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) 2015/1188 al Comisiei din 28 aprilie 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică aplicabile aparatelor pentru încălzire locală

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) 2015/1185 al Comisiei din 24 aprilie 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică aplicabile aparatelor pentru încălzire locală cu combustibil solid

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) 2015/1095 al Comisiei din 5 mai 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică aplicabile dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese

                        -Regulamentul (UE) nr. 1253/2014 al Comisiei din 7 iulie 2014 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică pentru unitățile de ventilație

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 548/2014 al Comisiei din 21 mai 2014 privind punerea în aplicare a Directivei 2009/125/CE a Parlamentului European și a Consiliului în ceea ce privește transformatoarele de putere mici, medii și mari

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 66/2014 al Comisiei din 14 ianuarie 2014 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică aplicabile cuptoarelor, plitelor de gătit și hotelor de bucătărie de uz casnic

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 813/2013 al Comisiei din 2 august 2013 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică pentru instalațiile pentru încălzirea incintelor și instalațiile de încălzire cu funcție dublă

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 814/2013 al Comisiei din 2 august 2013 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică pentru instalațiile pentru încălzirea apei și rezervoarele de apă caldă

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 666/2013 al Comisiei din 8 iulie 2013 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică pentru aspiratoare

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 617/2013 al Comisiei din 26 iunie 2013 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică aplicabile computerelor și serverelor informatice

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 932/2012 al Comisiei din 3 octombrie 2012 de punere în aplicare a Directivei 2009/125/CE a Parlamentului European și a Consiliului cu privire la cerințele de proiectare ecologică aplicabile uscătoarelor de rufe de uz casnic cu tambur

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 622/2012 al Comisiei din 11 iulie 2012 de modificare a Regulamentului (CE) nr. 641/2009 în ceea ce privește cerințele de proiectare ecologică pentru pompele de circulație fără etanșare independente și pentru pompele de circulație fără etanșare integrate în produse

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (CE) nr. 641/2009 al Comisiei din 22 iulie 2009 de punere în aplicare a Directivei 2005/32/CE a Parlamentului European și a Consiliului cu privire la cerințele de proiectare ecologică aplicabile pompelor de circulație fără etanșare independente și pompelor de circulație fără etanșare integrate în produse

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 547/2012 al Comisiei din 25 iunie 2012 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică pentru pompele de apă

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 206/2012 al Comisiei din 6 martie 2012 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică pentru aparatele de climatizare și ventilatoarele de confort

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 327/2011 al Comisiei din 30 martie 2011 de implementare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică pentru ventilatoarele acționate de motoare cu o putere la intrare între 125 W și 500 kW

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 1016/2010 al Comisiei din 10 noiembrie 2010 de implementare a Directivei 2009/125/CE a Parlamentului European și a Consiliului cu privire la cerințele de proiectare ecologică aplicabile mașinilor de spălat vase de uz casnic

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 1015/2010 al Comisiei din 10 noiembrie 2010 de implementare a Directivei 2009/125/CE a Parlamentului European și a Consiliului cu privire la cerințele de proiectare ecologică aplicabile mașinilor de spălat rufe de uz casnic

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) 2015/1428 al Comisiei din 25 august 2015 de modificare a Regulamentului (CE) nr. 244/2009 al Comisiei în ceea ce privește cerințele de proiectare ecologică pentru lămpi de uz casnic nondirecționale și a Regulamentului (CE) nr. 245/2009 al Comisiei în ceea ce privește cerințele de proiectare ecologică aplicabile lămpilor fluorescente fără balast încorporat, lămpilor cu descărcare de intensitate ridicată, precum și balasturilor și corpurilor de iluminat compatibile cu aceste lămpi, și de abrogare a Directivei 2000/55/CE a Parlamentului European și a Consiliului și a Regulamentului (UE) nr. 1194/2012 al Comisiei în ceea ce privește cerințele de proiectare ecologică pentru lămpile direcționale, lămpile cu diode electroluminiscente și echipamentele aferente

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (CE) nr. 245/2009 al Comisiei din 18 martie 2009 de implementare a Directivei 2005/32/CE a Parlamentului European și a Consiliului în ceea ce privește cerințele de proiectare ecologică aplicabile lămpilor fluorescente fără balast încorporat, lămpilor cu descărcare de intensitate ridicată, precum și balasturilor și corpurilor de iluminat compatibile cu aceste lămpi, și de abrogare a Directivei 2000/55/CE a Parlamentului European și a Consiliului, astfel cum a fost modificat

                        Calendar: dispozițiile regulamentului se pun în aplicare în termen de 3 ani de la intrarea în vigoare a prezentului acord.

                        -Regulamentul (UE) nr. 1194/2012 al Comisiei din 12 decembrie 2012 de punere în aplicare a Directivei 2009/125/CE a Parlamentului European și a Consiliului în ceea ce privește cerințele de proiectare ecologică pentru lămpile direcționale, lămpile cu diode electroluminiscente și echipamentele aferente

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (CE) nr. 244/2009 al Comisiei din 18 martie 2009 de implementare a Directivei 2005/32/CE a Parlamentului European și a Consiliului în ceea ce privește cerințele de proiectare ecologică pentru lămpi de uz casnic nondirecționale, astfel cum a fost modificat

                        Calendar: dispozițiile regulamentului se pun în aplicare în termen de 3 ani de la intrarea în vigoare a prezentului acord.

                        -Regulamentul (CE) nr. 859/2009 al Comisiei din 18 septembrie 2009 de modificare a Regulamentului (CE) nr. 244/2009 în ceea ce privește cerințele de proiectare ecologică referitoare la radiația ultravioletă a lămpilor de uz casnic nondirecționale

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 347/2010 al Comisiei din 21 aprilie 2010 de modificare a Regulamentului (CE) nr. 245/2009 în ceea ce privește cerințele de proiectare ecologică pentru lămpile fluorescente fără balast încorporat, lămpile cu descărcare de intensitate ridicată și balasturile și corpurile de iluminat compatibile cu astfel de lămpi

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (CE) nr. 643/2009 al Comisiei din 22 iulie 2009 de punere în aplicare a Directivei 2005/32/CE a Parlamentului European și a Consiliului cu privire la cerințele de proiectare ecologică pentru aparatele frigorifice de uz casnic

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (CE) nr. 642/2009 al Comisiei din 22 iulie 2009 de punere în aplicare a Directivei 2005/32/CE a Parlamentului European și a Consiliului cu privire la cerințele de proiectare ecologică aplicabile aparatelor TV

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (UE) nr. 4/2014 al Comisiei din 6 ianuarie 2014 de modificare a Regulamentului (CE) nr. 640/2009 de implementare a Directivei 2005/32/CE a Parlamentului European și a Consiliului în ceea ce privește cerințele de proiectare ecologică pentru motoarele electrice

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (CE) nr. 640/2009 al Comisiei din 22 iulie 2009 de implementare a Directivei 2005/32/CE a Parlamentului European și a Consiliului în ceea ce privește cerințele de proiectare ecologică pentru motoarele electrice + Rectificarea JO L 46, 19.2.2011

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        -Regulamentul (CE) nr. 278/2009 al Comisiei din 6 aprilie 2009 de punere în aplicare a Directivei 2005/32/CE a Parlamentului European și a Consiliului în ceea ce privește cerințele în materie de proiectare ecologică pentru puterea absorbită în regim fără sarcină și pentru randamentul mediu în regim activ al surselor externe de alimentare, astfel cum a fost modificat

                        Calendar: dispozițiile regulamentului se pun în aplicare în termen de 3 ani de la intrarea în vigoare a prezentului acord.

                        -Regulamentul (CE) nr. 107/2009 al Comisiei din 4 februarie 2009 de implementare a Directivei 2005/32/CE a Parlamentului European și a Consiliului în ceea ce privește cerințele de proiectare ecologică pentru unitățile simple de conversie semnal, astfel cum a fost modificat

                        Calendar: dispozițiile regulamentului se pun în aplicare în termen de 3 ani de la intrarea în vigoare a prezentului acord.

                        -Regulamentul (CE) nr. 1275/2008 al Comisiei din 17 decembrie 2008 de implementare a Directivei 2005/32/CE a Parlamentului European și a Consiliului în ceea ce privește cerințele în materie de ecoproiectare pentru consumul de energie electrică în modul standby și oprit al echipamentelor electrice și electronice de uz casnic și de birou, astfel cum a fost modificat

                        Calendar: dispozițiile regulamentului se pun în aplicare în termen de 3 ani de la intrarea în vigoare a prezentului acord.

                        -Directiva 92/42/CEE a Consiliului din 21 mai 1992 privind cerințele de randament pentru cazanele noi de apă caldă cu combustie lichidă sau gazoasă, astfel cum a fost modificată

                        Calendar: dispozițiile directivei se pun în aplicare în termen de 3 ani de la intrarea în vigoare a prezentului acord.

                        -Regulamentul (CE) nr. 643/2009 al Comisiei din 22 iulie 2009 de punere în aplicare a Directivei 2005/32/CE a Parlamentului European și a Consiliului cu privire la cerințele de proiectare ecologică pentru aparatele frigorifice de uz casnic, astfel cum a fost modificat

                        Calendar: calendarul de punere în aplicare a dispozițiilor regulamentului se stabilește până la 31 decembrie 2021.

                        Energie nucleară

                        Directiva 2013/59/Euratom a Consiliului din 5 decembrie 2013 de stabilire a normelor de securitate de bază privind protecția împotriva pericolelor prezentate de expunerea la radiațiile ionizante și de abrogare a Directivelor 89/618/Euratom, 90/641/Euratom, 96/29/Euratom, 97/43/Euratom și 2003/122/Euratom

                        Calendar: dispozițiile directivei se pun în aplicare în termen de 4 ani de la intrarea în vigoare a prezentului acord.

                        Directiva 2006/117/Euratom a Consiliului din 20 noiembrie 2006 privind supravegherea și controlul transferurilor de deșeuri radioactive și combustibil uzat

                        Calendar: dispozițiile directivei se pun în aplicare în termen de 2 ani de la intrarea în vigoare a prezentului acord.

                        Directiva 2009/71/Euratom a Consiliului din 25 iunie 2009 de instituire a unui cadru comunitar pentru securitatea nucleară a instalațiilor nucleare

                        Calendar: dispozițiile directivei se pun în aplicare în termen de 3 ani de la intrarea în vigoare a prezentului acord.

                        Directiva 2014/87/Euratom a Consiliului din 8 iulie 2014 de modificare a Directivei 2009/71/Euratom de instituire a unui cadru comunitar pentru securitatea nucleară a instalațiilor nucleare

                        Calendar: dispozițiile directivei se pun în aplicare în termen de 3 ani de la intrarea în vigoare a prezentului acord.

                        Directiva 2011/70/Euratom a Consiliului din 19 iulie 2011 de instituire a unui cadru comunitar pentru gestionarea responsabilă și în condiții de siguranță a combustibilului uzat și a deșeurilor radioactive

                        Calendar: dispozițiile directivei se pun în aplicare în termen de 3 ani de la intrarea în vigoare a prezentului acord.


               COMISIA EUROPEANĂ
            Bruxelles, 27.5.2019
            COM(2019) 239 final
            2019/0114(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți(Linia bugetară 02 03 01 – Piața internă și linia bugetară 02 03 04 - Instrumente pentru guvernanța pieței interne)
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a UE cât mai curând posibil după adoptarea acesteia și, de asemenea, să permită statelor AELS care fac parte din SEE să participe la acțiunile sau la programele UE cu relevanță pentru SEE.

               Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 31 la Acordul privind SEE în ceea ce privește „cooperarea în domenii specifice în afara celor patru libertăți”. Acest lucru este necesar pentru a permite statelor AELS care fac parte din SEE să participe la programele și acțiunile Uniunii finanțate din liniile bugetare ale bugetului general al Uniunii Europene. În cazul de față, scopul acestei modificări este de a permite statelor AELS care fac parte din SEE (Norvegia, Islanda și Liechtenstein) să participe la acțiunile Uniunii legate de linia bugetară 02 03 01 „Piața internă” și de linia bugetară 02 03 04 „Instrumente pentru guvernanța pieței interne”, înscrise în bugetul general al Uniunii Europene pentru exercițiul financiar 2019.

               •Coerența cu dispozițiile existente în domeniul de politică vizat

               Proiectul anexat de decizie a Comitetului mixt este în concordanță deplină cu scopul Acordului privind SEE de a promova consolidarea continuă și echilibrată a relațiilor comerciale și economice dintre părțile contractante în condiții concurențiale egale și cu respectarea acelorași norme, în scopul creării unui spațiu economic european omogen.

               •Coerența cu alte politici ale Uniunii

               Decizia Comitetului mixt este, de asemenea, în concordanță cu alte politici ale Uniunii, în special prin obiectivul său de a proteja omogenitatea pieței interne a UE.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Propunerea se bazează pe articolul 114 din TFUE, coroborat cu articolul 218 alineatul (9). Articolul 1 alineatul (3) din Regulamentul (CE) nr. 2894/94 al Consiliului
                  1
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

               Propunerea respectă principiul subsidiarității din motivul expus mai jos.

               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, propunerea nu depășește ceea ce este necesar în vederea atingerii obiectivului său, și anume asigurarea omogenității pieței interne.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest sens, ia decizii în cazurile prevăzute de acest acord.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               Nu se aplică.

               4.IMPLICAȚIILE BUGETARE

                  Statele AELS care fac parte din SEE contribuie din punct de vedere financiar la linia bugetară 02 03 01 „Piața internă” și la linia bugetară 02 03 04 „Instrumente pentru guvernanța pieței interne”. Suma exactă va fi stabilită în conformitate cu dispozițiile Acordului privind SEE, după adoptarea prezentului proiect de decizie a Consiliului.

               5.ALTE ELEMENTE

               În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, conform Protocolului 32 la Acordul privind SEE, contribuția financiară anuală a statelor AELS care fac parte din SEE sosește în fiecare an până la data de 31 august, în urma solicitării de fonduri de către UE, stabilită de Comisia Europeană și transmisă statelor AELS care fac parte din SEE până la data de 15 august.

               Prin urmare, pentru a acoperi perioada cuprinsă între ianuarie și august, proiectul de decizie a Comitetului mixt se aplică retroactiv, începând cu luna ianuarie. În acest mod se asigură continuitatea cooperării de-a lungul întregului an calendaristic, astfel cum se prevede în Acordul privind SEE.

                  Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               2019/0114 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE, referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

                  (Linia bugetară 02 03 01 – Piața internă și linia bugetară 02 03 04 - Instrumente pentru guvernanța pieței interne)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE (denumit în continuare „Protocolul 31”).

               (3)Protocolul 31 la Acordul privind SEE conține dispoziții referitoare la cooperarea în domenii specifice în afara celor patru libertăți.

               (4)Este oportun să se extindă cooperarea dintre părțile contractante la Acordul privind SEE în ceea ce privește acțiunile Uniunii finanțate din bugetul general al Uniunii Europene cu privire la funcționarea și dezvoltarea pieței interne a bunurilor și serviciilor.

               (5)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând din 1 ianuarie 2019.

               (6)Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE, cu privire la modificarea propusă a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 305, 30.11.1994, p. 6–8.

                     (2)

                        JO L 305, 30.11.1994, p. 6.

                     (3)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 27.5.2019
            COM(2019) 239 final
            ANEXĂ
            la
            Propunerea de DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți(Linia bugetară 02 03 01 – Piața internă și linia bugetară 02 03 04 - Instrumente pentru guvernanța pieței interne)

               ANEXĂ

               DECIZIA Nr. […] A COMITETULUI

               MIXT AL SEE

               din […]

               de modificare a Protocolului 31 la Acordul privind SEE
                  în ceea ce privește cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii Europene cu privire la funcționarea și dezvoltarea pieței interne a bunurilor și serviciilor și la instrumentele pentru guvernanța pieței interne.

               Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând din 1 ianuarie 2019,

               ADOPTĂ PREZENTA DECIZIE:

               Articolul 1

               În Protocolul 31 la Acordul privind SEE, la articolul 7 alineatele (12) și (14), cuvintele „și 2018” se înlocuiesc cu „, 2018 și 2019”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE*.

                  1Prezenta decizie se aplică de la 1 ianuarie 2019.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  [...]

                  Secretarii

                  Comitetului mixt al SEE

                  [...]

                     (1)
                  *
                        [Nu au fost semnalate obligații constituționale.] [Au fost semnalate obligații constituționale.]